છેવાડાનાં વિસ્તારમાં ઉછરેલી અને બાળલગ્ન થતા બચેલી ગરીબ અનુષાનાં જીવનનાં દરેક ક્ષેત્રનાં પ્રદર્શન અને ખેલકૂદની સિદ્ધિઓને ધ્યાનમાં લેતા રચકોંડા પોલીસ કમિશ્નર મહેશ ભાગવત દ્વારા તેનું સન્માન કરવામાં આવ્યું છે. હૈદરાબાદનાં સરુરનગરમાં અનુષાની અગિયારમા ધોરણનું ભણવાનું તેમજ ક્રિકેટ અને રગ્બીની પ્રેક્ટટીશ ચાલુ છે. અનુષાનાં સ્કૂલ કોચ બી રાઘવ રેડ્ડી જે જિલ્લા પરિષદ હાઈસ્કૂલ શારીરિક શિક્ષણ વિભાગનાં નિયામક છે તે અનુષાને રગ્બી અને ક્રિકેટનું પ્રશિક્ષણ આપી રહ્યાં છે. આ ઉપરાંત હૈદરાબાદ પોલીસ કેયર ટેકર બની અનુષાનાં ભણતરનો ખર્ચ ઉઠાવી રહી છે, તે શિક્ષણ અને રમતગમતમાં આગળ વધે તે માટે શક્ય તમામ પ્રયત્ન કરવામાં અને પ્રોત્સાહન આપવામાં આવી રહ્યું છે.